Austre Vatne

Austre Vatne er et geografisk område på Lista-halvøya i Farsund kommune i Agder fylke. Austre Vatne, som har postnummeret 4560, utgjør deler av tettstedet Vanse. Austre Vatne ligger øst for Nesheimvannet.

 Matrikkel 
Austre Vatne er en matrikkelgård med gårdsnummer 22. En matrikkelgård er en geografisk enhet som i matrikkelen har felles gårdsnummer, forkortet gnr. En matrikkelgård betegner derfor ikke en spesiell type gårdsbruk, men er å betrakte som en teknisk betegnelse. De tettbygde områdene på Austre Vatne og på de åtte nærliggende matrikkelgårdene, utgjør tettstedet Vanse. Navnet på de andre matrikkelgårdene er:
 Rødland, gårdsnummer 19. Grenser ikke til Austre Vatne.
 Høyland, gårdsnummer 20. Grenser ikke til Austre Vatne.
 Bryne, gårdsnummer 21. Ligger nord for Austre Vatne. Skiftet går fra Brynebekken, øst over Bryneåsen og videre til Kjelmemyra.
 Hananger, gårdsnummer 16. Ligger sørøst for Austre Vatne. Skiftet går fra Kjelmemyra, sørvest til Rødlandsbukta i Nesheimvannet.
 Nedre Skeime, gårdsnummer 25. Ligger vest for Austre Vatne. Skiftet går langs Brynebekken.
 Øvre Skeime, gårdsnummer 26. Grenser ikke til Austre Vatne.
 Vanse prestegard, gårdsnummer 103. Grenser ikke til Austre Vatne.
 Knivsland, gårdsnummer 104. Grenser ikke til Austre Vatne.

 Etymologi 
Vatne er «Gården ved vatnet». Ordet er gammelnorsk dativ av ordet vann. Stedsnavnet har tre godkjente skrivemåter, men Austre Vatne er den anbefalte skrivemåten. De to andre varientene er Vatne østre og Vatne, austre.Austre Vatne; stadnamn.kartverket.no I dagligtale brukes Vatne. Navnet inngår i gatenavnene Vatneveien, Vatne terrasse og Vatnelia.

 Referanser 

 Litteratur 
 Kåre Rudjord: Listaboka II - gard og folk, Farsund 1981
 Njål Vere: Listamålet III, Farsund 1994

 Eksterne lenker 
 Austre Vatne på norgeskart.no

Kategori:Bosetninger i Farsund
Kategori:Gårder i Farsund